8 
Dr. Pantocsek József. 
eredeti mocsári életnek, védjük ezt a tudomány érdekében és ne 
engedjük, hogy a Fertő tó páratlan eredeti jellegét — annak 
kiszárításával — egy sivár, boldogtalan, szégyenletesen szegény 
szikes sivatag váltsa fel. 
Dolgozatommal nemcsak azon célt akartam elérni, hogy 
a Fertő tó Bacillaria életét a tudományos világgal megismer- 
tessem, de hogy az e fajta kutatást a jövendőbeli nemzedék 
részére biztosítsam. Mert ha ténynyé válnék is azon szomorú 
körülmény, hogy a Fertő tó léte megszűnnék, az abban ural- 
kodó Bacillaria életet az általam készített eredeti praepara- 
tumok és azokról készült pontos feljegyzéseim biztosítják. 
Végül köszönetét mondok mindazon uraknak, kik ebbeli 
tanulmányaimban a legnagyobb előzékenységgel támogattak, 
így első sorban E. T h u m hires mikroskopiai praeparatornak 
Leipzigben, ki társaságomban 1897 ápril 30-án a Fertő tavat 
felkereste és tanulmányomat gyönyörűnél-gyönyörűbb készíté- 
sével nagyban elősegítette, Dr. Engel József, tb. főorvosnak 
Nezsiderben, Dr. Se huh Guido körorvosnak Gálo- 
son, Dr. Wosinski József urnák Balfon, Szabó 
József ev. főgimnáziumi tanárnak, kedves barátomnak Sop- 
pronban, ki a moszatgyüjtésben valóban remekelt és kinek 
számos kovamoszat felfedezését köszönhet a tudomány. 
